በኢትዮጵያ በኮቪድ-19 የተያዙ ሰዎች ቁጥር ከ100 ሺህ አለፈ ሩሲያ በነሐሴ ወር የመጀመሪያውን የኮሮናቫይረስ ክትባት አገኘሁ በማለቷ ስትተች መቆየቷ ይታወሳል። በዚያ ወቅት የክትባቱ ሶስተኛ ዙር ሙከራ ገና አልተጀመረም ነበር ተብሏል። ከዚያ ጊዜ ጀምሮ 36 ሺህ ሰዎች ቢያንስ ከሁለቱ ዙር ክትባት አንዱን የተወጉ ሲሆን ምንም ዓይነት የጎንዮሽ ጉዳት አልታየባቸውም ስትል አስታውቃለች። በርካታ ሩስያውያን አሁንም በስፑትኒክ ክትባት ላይ ጥርጣሬ ቢኖራቸውም በርካታ በጎ ፈቃደኞች ግን ለሞስኮ የጤና ማዕከል እንደተናገሩት መድሃኒቱን ከወሰዱ በኋላ ጥሩ ጤንነት ተሰምቷቸዋል። መድሃኒቱን የሰሩት ግለሰቦች ለመጀመሪያ ጊዜ እንደገለፁት ከሆን ለቫይረሱ የበለጠ ተጋላጭ የሆኑ ሰዎች፣ የሕክምና ባለሙያዎችን ጨምሮ፣ ከክሊኒካል ሙከራው ውጪ ስፑትኒክ 5 ክትባትን ተወግተዋል። ሩሲያ የሰራችውን ክትባት ስፑትኒክ-5 (Sputnik-V) ስትል የሰየመችው ወደ ጨረቃ ባቀናችው በዓለም የመጀመሪያዋ የሩሲያ ሳተላይት ነው። ስፑትኒክ በሩስኪ ቋንቋ ሳተላይት ማለት ነው። ይህ ሩሲያ ተሳካ ያለችው ክትባት በዓለም አቀፉ የጤና ድርጅት ዝርዝር ውስጥ ምዕራፍ ሦስት ከደረሱ ስድስት ተስፋ ሰጪ ክትባቶች አንዱ ሆኖ እንኳ አልተመዘገበም። በዓለም የመጀመርያው የተባለው ይህ ስፑትኒክ-5 ክትባት ሞስኮ የሚገኘው ጋማሊያ ኢንስቲትዩት ነው ያመረተው። የአሜሪካ ምርጫ፡ በ152 አመታት ውስጥ ለኦስቲን ምክር ቤት በመመረጥ ታሪክ የሰራው ትውልደ ኢትዮጵያዊ ለአንድ ሳምንት በዘለቀው ጦርነት የደረሰው ጉዳት በጨረፍታ ኢንስቲትዩቱ እንደሚለው ክትባቱ አስተማማኝ የመከላከል አቅም ይሰጣል። ፑቲን በነሐሴ ወር ላይ ገና ቀደም ብሎ "ይህ ክትባት አስተማማኝ እንደነበር አውቅ ነበር" ብለዋል። "ሁሉንም ሳይንሳዊ ሂደቶችን በአስተማማኝ ሁኔታ ማለፍ ችሏል" ሲሉም አስረግጠው ተናግረዋል። በወቅቱ ፑቲን ከልጆቻቸው ለአንዷ ክትባቱ ተሰጥቷት ትንሽ አተኮሳት እንጂ ምንም አልሆነችም ብለዋል። ፑቲን የትኛዋ ልጃቸው ክትባቱን ወስዳ እንዳተኮሳት ግን በስም አልገለጹም። የሩሲያ ሳይንቲስቶቹ ሰዎች ላይ ጉንፋንን የሚያመጣው አዲኖ ቫይረስ የተሰኘውን የተላመደ የተህዋስ ቅንጣት ተጠቅመው ነው ክትባት ሰራን ብለው ነበር። ይህን ለማዳ ተህዋሲ አዳክመው ወደ ሰውነት በማስገባት ሕዋስ በማቀበል ክትባቱ ሰውነት ኮቪድ-19 ተህዋሲ ሲገባ ነቅቶ እንዲዋጋ ያደርገዋል ብለዋል። የኮሮናቫይረስ ህመም ምልክቶችና እንዳይዘን ማድረግ ያለብን ጥንቃቄ በኮሮናቫይረስ ምክንያት በከፍተኛ ሁኔታ ተፈላጊነታቸው የጨመረ 6 ምርቶች ለኮሮናቫይረስ መድሃኒትን ወይም ክትባት ለማግኘት ምን ያህል ተቃርበናል?
